OpenLLM-France/wikimedia huggingface dataset:
# Pseudophryne covacevichae

Pseudophryne covacevichae és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Alford, R., Cunningham, M., McDonald, K. & Retallick, R. 2004. Pseudophryne covacevichae. Llista Vermella d'Espècies Amenaçades de la UICN 2006. Consulta: 23 d'abril del 2008.
# Prohesperocyon wilsoni

Prohesperocyon wilsoni és una espècie extinta de mamífer carnívor de la família dels cànids descrita per Gustafson el 1986. Es tracta de l'única espècie del gènere Prohesperocyon.
P. wilsoni vivia a la zona que actualment és el sud-oest de Texas durant l'Eocè superior, fa aproximadament 40 milions d'anys.

## Referències

* ↑ Wang, Xiaoming «Phylogenetic systematics of the Hesperocyoninae». Bulletin of the American Museum of Natural History, 221, 1994, pàg. 1-207.
# Tirà crestat de Yucatán

El tirà crestat de Yucatán (Myiarchus yucatanensis) és un ocell de la família dels tirànids (Tyrannidae).

## Hàbitat i distribució

Habita el bosc obert i clars del sud-est de Mèxic a la Península de Yucatán i l'illa Cozumel, nord de Guatemala i nord de Belize.

## Referències

* ↑ «Tirà crestat de Yucatán». Cercaterm. TERMCAT, Centre de Terminologia. Rev. 20/01/2023(català)
# Falconet

«Falconet» té aquests significats:
* Falconet (arma), peça petita d'artilleria
* Ornitologia:
** Falconet, falcó petit
** Falconet o esmerla (Falco columbarius)
** Falconet o falcó mostatxut (Falco subbuteo)
# Maryam Yusuf Jamal

Maryam Yusuf Jamal (amhàric: ማሪያም፡ ዩሱፍ፡ ጃማል; àrab: مريم يوسف جمال, Maryam Yūsuf Jamāl) (Zenebech Tola, Etiòpia, 16 de setembre de 1984) és una corredora de mitjana distància de Bahrain. És la primera atleta de Bahrain que ha guanyat una medalla olímpica, la medalla de bronze en la carrera dels 1.500 metres llisos femenins, als Jocs Olímpics de 2012, a Londres.
Va néixer a Etiòpia. El 2005 va ser la seva primera temporada completa. Va guanyar el rècord nacional i va córrer el 3.000 m més ràpid de l'any, amb un temps de 8:28.87, en una carrera a Oslo. Jamal és dues vegades campiona del món en 1.500 m, després d'haver guanyat en els Campionats Mundials d'Atletisme de 2007 i 2009.
Va representar a Bahrain als Jocs Olímpics de 2008 a Pequín, acabant cinquena en la final de 1.500 m. Jamal també ha tingut molt èxit en les competicions regionals: ha guanyat dues medalles d'or als Jocs Asiàtics de 2006, a més dels Campionats d'Àsia de Cross Country, tant el 2007 com el 2009.

## Referències

* ↑ «Olympics-Women's athletics 1500m medal results». Chicago Tribune, 10-08-2012 [Consulta: 11 agost 2012].
* ↑ "Record Bahrain team for Games", Gulf Daily News, April 29, 2008

## Enllaços externs

* IAAF, perfil de Maryam Yusuf Jamal
* Article and picture of Maryam Yusuf Jamal Arxivat 2007-09-27 a Wayback Machine.
# Pieter Corneliszoon Hooft

Pieter Corneliszoon Hooft (Amsterdam, el 16 de març de 1581 — La Haia, el 21 de maig de 1647) va ser un poeta, dramaturg i historiador neerlandès.
En la seva obra teatral propagava una actitud orangista moderada. Era adepte d'una filosofia i ètica neo-estoïcistes i humanistes, sense adherir a qualsevol religió o església. Durant insurrecció neerlandesa (1568-1589) contra Felip II d'Espanya i la repressió violenta del duc d'Alba i el conflicte entre protestants i catòlics, no va triar cap bàndol.

## Obra dramàtica

* 1613. Geeraerdt van Velsen.
* 1614. Achilles en Polyxena.
* 1614. Theseus en Ariadne.
* 1615. Granida.
* 1616. Warenar.
* 1626. Baeto, oft oorsprong der Holanderen

## Referències

* ↑ «Pieter Corneliszoon Hooft». Gran Enciclopèdia Catalana. Barcelona: Grup Enciclopèdia Catalana.
# Pseudacris clarkii

Pseudacris clarkii és una espècie de granota nocturna que es troba a Nord-amèrica (des de Kansas, Oklahoma i nord-est de Nou Mèxic fins al Golf de Mèxic, Texas i Tamaulipas).

## Referències

* Fordham et al (2006). Pseudacris clarkii. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Trimma filamentosus

Trimma filamentosus és una espècie de peix marí de la família dels gòbids i de l'ordre dels perciformes. Poden assolir 2,8 cm de longitud total.
És un peix de clima tropical que viu fins als 24 m de fondària que es troba des de Jiddah (Aràbia Saudita) fins al Golf d'Aqaba.

## Referències

* ↑ Winterbottom, R., 1995. Red Sea gobiid fishes of the genus Trimma, with the description of two new species. Rev. Fr. Aquariol. 22(3-4):93-98.
* 1 2 Capuli, Estelita, Emily; Bailly, Nicolas. «Trimma filamentosus Winterbottom, 1995 Long-spine pygmygoby» (en anglès). FishBase.

## Bibliografia

* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
# Voleibol als Jocs Olímpics d'estiu de 2016

Als Jocs Olímpics d'Estiu de 2016, realitzats a la ciutat de Rio de Janeiro (Brasil), es disputaran dues proves de voleibol, una en categoria masculina i una altra en categoria femenina.
Les proves es realitzaran entre els dies 6 i 21 d'agost de 2016 al Ginásio do Maracanãzinho.

## Resum de medalles

| Prova | Or | Plata | Bronze |
| Categoria masculina Detalls | BrasilBruno Rezende Éder Carbonera Wallace de Souza William Arjona Sérgio Santos Luiz Felipe Fonteles Maurício Souza Douglas Souza Lucas Saatkamp Evandro Guerra Ricardo Lucarelli Souza Maurício Silva | ItàliaPasquale Sottile Luca Vettori Osmany Juantorena Simone Giannelli Salvatore Rossini Ivan Zaytsev Filippo Lanza Simone Buti Massimo Colaci Matteo Piano Emanuele Birarelli Oleg Antonov | Estats UnitsMatt Anderson Aaron Russell Taylor Sander David Lee Kawika Shoji William Priddy Murphy Troy Thomas Jaeschke Micah Christenson Maxwell Holt David Smith Erik Shoji |
| Categoria femenina Detalls | R.P. de la XinaDing Xia Gong Xiangyu Hui Ruoqi Lin Li Liu Xiaotong Wei Qiuyue Xu Yunli Yan Ni Yang Fangxu Yuan Xinyue Zhang Changning Zhu Ting | SèrbiaTijana Bošković Jovana Brakočević Bianka Buša Tijana Malešević Brankica Mihajlović Jelena Nikolić Maja Ognjenović Silvija Popović Milena Rašić Jovana Stevanović Stefana Veljković Bojana Živković | Estats UnitsRachael Adams Foluke Akinradewo Kayla Banwarth Alisha Glass Christa Harmotto Kimberly Hill Jordan Larson Carli Lloyd Karsta Lowe Kelly Murphy Kelsey Robinson Courtney Thompson |

## Medaller

| Posició | País | Or | Plata | Bronze | Total |
| 1 | Brasil | 1 | 0 | 0 | 1 |
| 1 | R.P. de la Xina | 1 | 0 | 0 | 1 |
| 3 | Itàlia | 0 | 1 | 0 | 1 |
| 3 | Sèrbia | 0 | 1 | 0 | 1 |
| 5 | Estats Units | 0 | 0 | 2 | 2 |
| Total | Total | 2 | 2 | 2 | 6 |
# Òxid de ferro(III)

Òxid de ferro(III) (antigament òxid fèrric) és el compost inorgànic amb la fórmula Fe$_2$O$_3$. És un dels tres òxids principals del ferro, els altres són òxid de ferro(II) (FeO), el qual és rar, i l'òxid de ferro(II,III) (Fe₃O₄), el qual es presenta de manera natural al mineral magnetita. El mineral conegut com a hematita, Fe₂O₃ és la principal font de ferro per a la indústria de l'acer. El Fe$_2$O$_3$ és ferromagnètic, de color vermell fosc i ràpidament atacat pels àcids. L'òxid de ferro(III) sovint s'anomena rovellat.

## Reaccions

La reacció més important és la reducció carbotèrmica, la qual dona ferro usat en la fabricació d'acer:
    Fe₂O₃ + 3 CO → 2 Fe + 3 CO₂
Una altra redacció redox és l'extremadament exotèrmica reacció de la termita (mescla reactant amb un 75 % d'alumini i un 25 % d'òxid de ferro(III)).
    2 Al + Fe₂O₃ → 2 Fe + Al₂O₃
La reducció parcial amb hidrogen a uns 400 °C produeix magnetita, una matèria que conté ambdós Fe(III) i Fe(II):
    3 Fe₂O₃ + H₂ → 2 Fe₃O₄ + H₂O
L'òxid de ferro(III) és insoluble en aigua, però es dissol ràpidament en àcid fort. També es dissol bé en agents quelants com EDTA i àcid oxàlic.
Escalfant òxid de ferro(III) amb altres òxids de metall o carbonats proporciona materials coneguts com a ferrats:
    ZnO + Fe₂O₃ → Zn(FeO₂)₂

## Preparació

L'òxid de ferro(III) és producte de l'oxidació del ferro. En laboratori es pot preparar per electròlisi de carbonat de sodi amb un ànode de ferro:
    4 Fe + 3 O₂ + 2 H₂O → 4 FeO(OH)
El resultant òxid de ferro(III) hidratat, (Fe(O)OH), es deshidrata a uns 200 °C.
    2 FeO(OH) → Fe₂O₃ + H₂O

## Medicina

Una mescla d'òxid de zinc amb un 0,5% d'òxid de ferro(III) s'anomena calamina, la qual és l'ingredient actiu de la loció de calamina.

## Referències

* ↑ Adlam; Price. Higher School Certificate Inorganic Chemistry. Leslie Slater Price, 1945.
* 1 2 3 Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 1661.

## Enllaços externs

* NIOSH Pocket Guide to Chemical Hazards
# Prisma de Pellin-Broca

Un prisma de Pellin-Broca és un tipus de prisma òptic dispersiu inventat pel mecànic òptic Phillipe Pellin i el professor de fisiologia òptica André Broca.
És similar al prisma d'Abbe, però a diferència d'aquest té quatre facetes en alçada en lloc de tres. És un bloc de vidre amb les facetes a 90 º, 75 º, 135 º i 60 º. En incidir la llum al costat entre els angles a 75º i 90° refracta i per un procés de reflexió interna total surt pel costat entre els angles a 60º i 90°, refractius de nou a la seva sortida del prisma. El prisma està creat de tal manera que una longitud d'ona en particular surti del prisma amb un angle d'incidència d'exactament 90 º respecte a la trajectòria original. Es pot seleccionar aquesta longitud d'ona girant el prisma al voltant d'un punt situat sobre la faceta a 1/3 de distància entre els angle de 135 º i 75 º (O en el diagrama). D'aquesta manera canvia la longitud d'ona seleccionada sense alterar la geometria ni la trajectòria dels feixos entrants i sortints.
Són usats generalment en espectroscòpia òptica atòmica.
# Wadal

Wadal fou un estat tributari protegit, a l'agència de Kathiawar, prant de Gohelwar, presidència de Bombai. Estava format per un sol poble amb dos tributaris separats, amb una superfície de 5 km² i una població el 1881 de 545 habitants. Els ingressos estimats eren de 255 lliures i un tribut de quasi 16 lliures es pagava al Gaikwar de Baroda.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Five Points

«Five Points» té aquests significats:
* Five Points (Alabama)
* Five Points (Carolina del Nord)
* Five Points (Comtat de Fresno) població a l'estat de Califòrnia
* Five Points (Florida)
* Five Points (Ohio)
# Massís de Posets

El massís de Pocets és un massís de muntanya del Pirineu situat al nord de la província d'Osca. El pic de Pocets, amb 3 371 metres d'altitud, (o 3375) segons les fonts) és el punt més alt. AL massís s'hi troba la Glacera de la Paul amb una extensió de 12,4 Ha i orientació NE i la Glacera de Llardana amb 18,9 Ha i orientació NO, a més hi ha més de 2.200 llacs d'origen glacial.

## Referències

* ↑ Source : Fiche Mendikat Arxivat 2015-03-15 a Wayback Machine. avec projection cartographique UTM
* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ «Las 10 montañas más fotogénicas de la península». [Consulta: 15 octubre 2017].
* ↑ «Estimación del riesgo geológico en el Parque Natural Posets-Maladeta» (en castellà). igme.es, 2008. [Consulta: 15 octubre 2017].

## Vegeu també

* Massís de la Maladeta
* Massís del Mont Perdut

## Bibliografia

* HAMILTON, L. (1988): «The development, age and present status of a rock glacier in the Posets Massif, Spanish Pyrenees». Pirineos.
* LUGON, R.; D ELALOYÉ, R.; S ERRANO, E.; R EYNARD, E.; L AMBIEL, C.; G ONZÁLEZ TRUEBA, J.J. (2004): «Permafrost and Little Ice Age relationships, Posets massif,Central Pyrenees, Spain». Permafrost and Periglacial Processes.
* SERRANO, E.; A GUDO, C.; G ONZÁLEZ T RUEBA, J.J. (2001): «El dominio del la alta montaña periglaciar en el macizo de Posets (Pirineo Aragonés)» en, Periglaciarismo en montaña y altas latitudes. IPA-España. Valladolid, Universidad de Valladolid, 163-184.
# Prisma de sostre d'Amici

Un Prisma de sostre d'Amici és un prisma reflector usat per desviar 90° un feix de llum o una imatge, la qual a més, s'inverteix. S'usa normalment en els oculars dels telescopis com a corrector d'imatge.
El seu nom es deu al seu inventor, l'astrònom i òptic italià Giovanni Amici. El prisma funciona igual que un prisma d'angle recte amb la particularitat que la faceta reflectiva està tallada en forma de prisma de sostre, amb dues facetes en angle de 90 º. La reflexió interna total sobre aquestes facetes inverteix la imatge sobre l'eix vertical. Per millorar la reflexió a les facetes reflectores se'ls dona de vegades un recobriment metàl·lic el que permet que el prisma sigui usat en un angle més ampli que el que permet les lleis de la reflexió total interna.
Aquest prisma no confondre amb el prisma dispersiu d'Amici.
# Premis FAME

Els Premis FAME (en anglès: Fans of Adult Media and Entertainment Awards), traduït com: Premis dels Fans per a les Pel·lícules i Espectacles per a Adults van ser creats el 2006 per Genesis, Adam & Eve en el seu lloc web Wantedlist.com al costat de l'revista AVN com un mitjà perquè el públic en general pogués votar pels seus artistes favorits de la indústria per a adults. La votació consta de dues rondes. La primera ronda és la ronda de nominació, els vuit primers llocs en la primera ronda són els que passen a la ronda final de votació. Per als premis de 2007, van ser emesos més de 100.000 vots. Els premis es presenten durant el xou Erotica de Los Angeles.

## Referències

* ↑ Steve Javors. «F.A.M.E. Awards Receives Milestone Vote». XBiz, 16-06-2007. [Consulta: 24 juny 2007].
# Tyrifjorden

Tyrifjorden és el cinquè llac més gran de Noruega amb una superfície de 136 km², i un volum de 13 km³,té una fondària de 295 metres i es troba a 62 m per sobre del nivell del mar.
El riu Begna hi descarrega a Hønefoss on el riu fa les cascades de Hønefossen.

## Localització

Tyrifjorden es troba al comtat de Buskerud i voreja les localitats de Hole, Lier, Modum, i Ringerike. Tyrifjorden és un fiord sense sortida al mar.

## Branques

* Nordfjorden - El fiord i branca més al nord de Tyrifjorden
* Steinsfjorden - La branca més al nord-est de Tyrifjorden
* Holsfjorden - La branca més al sud-est

## Illes

* Utøya
* Storøya - amb un club de golf
* Frognøya

## Etimologia

La forma en nòrdic antic era Tyri (o Tyrvi). El nom deriva de tyri = fusta vella de pi. (fent referència als boscos del cantó oest del llac.) El darrer element -fjorden (forma finita de fiord) s'afegí posteriorment.

## Atac terrorista

El 22 de juliol de 2011 hi va haver un atac terrorista a un campament juvenil situat en la seva illa d'Utøya. Més de 80 persones hi varen morir.

## Referències

* ↑ Seppälä, Matti. The Physical Geography of Fennoscandia (en anglès). Oxford University Press, 2005, p. 145. ISBN 9780199245901.
* ↑ «91 morts en el doble atemptat a Noruega». Ara, 23-07-2011 [Consulta: 23 juliol 2011].

## Enllaços externs

* Moonlight at Tyrifjorden
* Frost Mist Over Lake Tyrifjorden
# María de los Santos García Felguera

María de los Santos García Felguera (Villamanrique, 15 de novembre de 1953) és Professora titular d'Història de l'art i de la fotografia a la Universitat Pompeu Fabra. És professora titular de la Universitat Pompeu Fabra i membre de l'Institut Universitari de Cultura. Les seves línies de recerca són la fotografia del segle xix, la relació entre la fotografia i la pintura i la recepció de l'obra d'art. Va ser la comissària de l'exposició «La imatge romàntica d'Espanya» (1981, 1982) i com a autora ha publicat diversos llibres de crítica d'art, de pintura i fotografia com La pintura tras el trauma de la Guerra Civil (Carroggio, 2002), Los estudios de Historia del Arte (Sociedad Estatal de Conmemoraciones Culturales, 2008) i Historia general de la Fotografía (2006, 2009). És membre del grup de recerca Espais de l'oci a la Barcelona del 1900 de la Universitat de Barcelona i ha organitzat cursos de col·laboració entre la universitat i museus com el Museo del Prado o el Museu Thyssen-Bornemisza.

## Referències

* ↑ «María de los Santos García Felguera». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].

## Enllaços externs

* Portal de Producció Científica de la UPF
# Perrier

«Perrier» té aquests significats:
* Perrier (Puy-de-Dôme), municipi al departament del Puèi Domat (regió d'Alvèrnia-Roine-Alps, França)
* Le Perrier, municipi francès, situat al departament de Vendée (França)
* Jacques Perrier, jugador i entrenador de bàsquet francès que jugava en la posició d'escorta
* François Perrier (Valleraugue, 1835 - Montpeller, 1888), militar i geodèsic francès
# Prisma de Wollaston

Un prisma de Wollaston és un tipus de prisma òptic que separa la llum entrant en dos feixos polaritzats ortogonalment. Va ser inventat pel químic anglès William Hyde Wollaston el qual, va unir amb bàlsam d'avet (bàlsam del Canadà; un adhesiu transparent usat en instruments òptics) per la hipotenusa dos prismes triangulars rectes formats de calcita (espat d'Islàndia) amb eixos òptics perpendiculars. La llum entra per una de les facetes laterals i es divideix en dos feixos en incidir en el tall diagonal. Els feixos sortints divergeixen del prisma amb un angle que depèn de l'angle de tall dels prismes i de la longitud d'ona de la llum. Hi ha disponibles prismes comercials amb un angle de divergència d'entre 15 º i 45 º. Cal destacar que aquest tipus de prisma no és un prisma polaritzador en si, sinó que separa la llum prèviament polaritzada en dos feixos.

## Variants

Sobre el disseny del prisma de Wollaston existeixen diverses variants amb diferències menors que es tracten a continuació.

### Prisma de Nomarski

Una variant del prisma de Wollaston és el prisma de Nomarski, anomenat així en honor del físic polonès Georges Nomarski, el qual va contribuir amb el seu invent al desenvolupament de la microscòpia de contrast diferencial d'interferència, també anomenada microscòpia de Nomarski. És igual a un prisma de Wollaston amb la particularitat que un dels prismes que formen la unió està tallat de manera que el seu eix òptic quedi orientat obliquament respecte a la superfície plana del prisma. Això causa que el punt focal del feix de llum quedi fora del prisma el que permet més flexibilitat, de manera que en ajustar l'microscopi del prisma pot ser enfocat.

### Prisma de Rochon i prisma de Sénarmont

Aquests prismes reben el seu nom dels científics francesos que els van crear, Alexis-Marie de Rochon i Henri Hureau de Senarmont. Difereixen entre si en l'orientació dels eixos òptics dels cristalls i en la trajectòria dels feixos divergents. En ambdós, l'eix del primer cristall és paral·lel al feix de llum incident, mentre que l'eix del segon vidre és perpendicular al primer en ambdós però paral·lel al pla de tall en el Rochon i girat 90 º en el de Sénarmont.

## Altres prismes polaritzadors

* Prisma de Nicol
* Prisma de Glan-Thompson
* Prisma de Glan-Foucault

## Enllaços externs

* Explicació del funcionament de prismes de Wollaston i Nomarski
# Província de Nagpur

La província de Nagpur fou una entitat administrativa britànica de primer nivell constituïda el 1853 amb l'antic principat bhonsle maratha de Nagpur, la nissaga directe del qual s'havia extingit amb Raghuji III. Va quedar sota autoritat d'un comissionat.
La província va existir només vuit anys; el 1861 es van unir la província i el "Territori de Sagar i Narbada" (o Territori de Saugor i Nerbudda) dependent de les Províncies del Nord-oest, i van formar les Províncies Centrals dins de la qual es va formar el districte de Nagpur.

## Llista de Comissionats de la província de Nagpur

* Mansel (nomenat el 13 de març de 1854, abans resident a Nagpur), 1854
* 14. Capità Elliot, 1854 a 1855
* 15. G. Plowden, 1855 a 1860
* Interinitat 1860 a 1861

## Referències

Història a la Gazetta del districte Arxivat 2016-03-03 a Wayback Machine.
# Tyrone (Pennsilvània)

Tyrone és una població dels Estats Units a l'estat de Pennsilvània. Segons el cens del 2000 tenia 5.528 habitants.

## Demografia

Segons el cens del 2000, Tyrone tenia 5.528 habitants, 2.381 habitatges, i 1.507 famílies. La densitat de població era de 1.056,6 habitants/km².
Dels 2.381 habitatges en un 27,6% hi vivien nens de menys de 18 anys, en un 46% hi vivien parelles casades, en un 13,2% dones solteres, i en un 36,7% no eren unitats familiars. En el 32,8% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,5% tenia menys de 18 anys, un 7,8% entre 18 i 24, un 27,8% entre 25 i 44, un 20,7% de 45 a 60 i un 21,1% 65 anys o més.
L'edat mediana era de 40 anys. Per cada 100 dones de 18 o més anys hi havia 79,6 homes.
La renda mediana per habitatge era de 29.393$ i la renda mediana per família de 37.818$. Els homes tenien una renda mediana de 29.361$ mentre que les dones 21.371$. La renda per capita de la població era de 15.285$. Entorn del 14,8% de les famílies i el 17,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tyrone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Tyrone». American Fact Finder. Oficina del Cens dels Estats Units, 12-01-2010.
# Abzac (Gironda)

Abzac és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa). La població d'Abzac es distribueix entre el burg principal i 12 nuclis: Tripoteau, Sorillon, Vacher/Beaulieu, Penot, Port du Mas, La Cathelonne, Rochereau, La Coudrey, Barraud, Piron, Les Hillaires i Les Arnauds.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1.354 | 1.370 | 1.282 | 1.383 | 1.520 | 1.511 | 1.503 | 1.521 | 1.505 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1.464 | 1.398 | 1.341 | 1.362 | 1.463 | 1.620 | 1.585 | 1.606 | 1.626 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1.596 | 1.565 | 1.509 | 1.433 | 1.504 | 1.444 | 1.485 | 1.363 | 1.399 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1.452 | 1.474 | 1.426 | 1.475 | 1.472 | 1.598 | 1.704 | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Jean-Louis d'Anglade | Divers droite |

## Patrimoni i llocs d'interès

* Chateau d'Abzac, residència de la família d'Anglade, inscrit com a monument històric l'any 1980. Edificat el segle xvi sobre una antiga fortalesa medieval, amb vinyes que travessen Pomerol fins a Saint-Émilion.
* Església de Saint-Pierre, construïda el s. XII i restaurada el s. XIX, inscrita com a monument històric el 1925.
* Manufactura d'Abzac, edificada sobre la base d'un molí d'aigua del s.XVI i ampliada el segle xviii.

## Agermanaments

* Cadalso de los Vidrios

## Referències

* ↑ Toponímia occitana